**ДОГОВОР**

**№ [номер]**

**за изпълнение на обществена поръчка**

**с предмет “Изпълнение на Инженеринг - проектиране и изпълнение на СМР на обект „Благоустрояване подходи към гробищен парк гр. Петрич и обособяване на паркинг до УПИ VI, кв. 178, община Петрич“**

Днес, ………………, на основание чл. 194 от Закона за обществените поръчки, във връзка с чл. 46, ал.1 от Закона за местното самоуправление и местната администрация, между:

**1** ОБЩИНА ПЕТРИЧ, ЕИК 000320580, със седалище и адрес на управление гр. Петрич, ул. „Цар Борис ІІІ“ № 24, представлявана от Димитър Бръчков, в качеството му на Кмет на община Петрич и Емилия Стамчева на длъжност главен счетоводител – лице по чл. 13, ал. 3, т. 3 от ЗФУКПС, наричана по-долу за краткост ВЪЗЛОЖИТЕЛ”, наричан по-долу за краткост **ВЪЗЛОЖИТЕЛ** и

**2………………,** със седалище и адрес на управление:…………….., ЕИК ………….. ИД по ЗДДС ……………, представлявано от…………….., наричано по-долу за краткост **ИЗПЪЛНИТЕЛ,**

се сключи настоящият договор за следното:

**I. ПРЕДМЕТ НА ДОГОВОРА**

**Чл.1 (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши Изпълнение на инженеринг - проектиране и изпълнение на СМР на обект „Благоустрояване подходи към гробищен парк гр. Петрич и обособяване на паркинг до УПИ VI, кв. 178, община Петрич“

в съответствие с техническата спецификация на ВЪЗЛОЖИТЕЛЯ,техническото предложение и ценовата оферта на ИЗПЪЛНИТЕЛЯ, неразделна част от настоящия договор.

**ІІ. ЦЕНИ И НАЧИН НА ПЛАЩАНЕ**

**Чл.2**. Общата стойност на договора е ………... (………….) без ДДС или …………. лв. (………………..) с включено ДДС.

**(2)** Цената на договора по ал. 1 е окончателна и не подлежи на промяна, освен при възникване на обстоятелствата по чл. 116, ал. 1, т. 1 от ЗОП, в следните случаи:

**(3)** Цената на договора е дължима и се заплаща от **ВЪЗЛОЖИТЕЛЯ** по следния начин:

а) Авансово плащане в размер на 20 на сто от цената на договора – в срок от 5 /пет/ работни дни от получаване на потвърждение от Национална агенция по приходите и Агенция „Митници”, съгласно т.4 от Решение на Министерски съвет №593 от 20.07.2016г.;

б) Окончателно плащане в размер на 80 на сто от цената на договора – в срок от 5 /пет/ работни дни от получаване на потвърждение от Национална агенция по приходите и Агенция „Митници”, съгласно т.4 от Решение на Министерски съвет №593 от 20.07.2016г. и при условие, че Възложителят е приел обекта без забележки.

**(4)** Преди извършване на всяко плащане **ИЗПЪЛНИТЕЛЯТ** трябва да издаде оригинална данъчна фактура за сума равна на сумата на дължимото плащане, която съдържа всички реквизити, съгласно разпоредбите на Закона за счетоводството.

**(5)** Плащанията ще се извършват по банков път в уговорените срокове и размер по следната банкова сметка на **ИЗПЪЛНИТЕЛЯ**:

IBAN: [⏺]; BIC: [⏺].

Обслужваща банка: [наименование и правноорганизационна форма на обслужващата банка];

Титуляр на сметката: [наименование и правноорганизационна форма].

**(6)** Когато **ИЗПЪЛНИТЕЛЯТ** е сключил договор/и за подизпълнение, **ВЪЗЛОЖИТЕЛЯТ** извършва балансово плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/ подизпълнителите изпълнените услуги или части от тях, които са приети по реда предвиден от настоящия договор.

**III. СРОК НА ДОГОВОРА**

**Чл.5**. Срокът за изпълнение на договора е ………………..

(1)Срокът за изпълнение на договора e:

-срокът за изпълнение на проектирането започва да тече от деня следващ деня на подписване на договор за изпълнение

-срокът за изпълнение на строителните работи започва да тече от датата на подписване на протокол за откриване на строителна площадка.За крайна дата на изпълнение на срока се счита датата на подписване без забележки на Констативен акт за установяване годността за приемане на строежа (част, етап от него) (приложение № 15) - съставящ се на основание чл. 176, ал. 1 ЗУТ от възложителя, проектантите по всички части на проекта, строителя, лицето, упражняващо строителен надзор, и от технически правоспособните физически лица към него, упражнили строителен надзор по съответните части.

**VІ. ПРАВА И ЗАДЪЛЖЕНИЯ НА СТРАНИТЕ**

**Чл.4 ВЪЗЛОЖИТЕЛЯТ** има право:

**(1)** Да получи изпълнение, съответстващо на уговорено между страните и предвидено в настоящия договор и офертата на **ИЗПЪЛНИТЕЛЯ.**

**(2)** Да участва със свой представител при приемане на съответния обект.

**(3)** Да уведомява **ИЗПЪЛНИТЕЛЯ** писмено в 5 (пет) дневен срок след установяване на появили се в гаранционния срок дефекти.

**(4) ВЪЗЛОЖИТЕЛЯТ** има право да проверяват изпълнението на този договор по всяко време, относно качеството на видовете работи, монтираните съоръжения, вложените материали и спазване правилата за безопасна работа по начин, незатрудняващ работата на **ИЗПЪЛНИТЕЛЯ.**

**(5) ВЪЗЛОЖИТЕЛЯТ** има право, при констатиране на некачествено извършени работи, влагане на некачествени или нестандартни материали и съоръжения, да спират извършването на СМР до отстраняване на нарушението. Подмяната на същите и отстраняването на нарушенията са за сметка на **ИЗПЪЛНИТЕЛЯ.**

**Чл.5 ИЗПЪЛНИТЕЛЯТ** има право да получи договореното възнаграждение при точно изпълнение на възложените работи.

**Чл.6 ИЗПЪЛНИТЕЛЯТ** се задължава:

**(1)** Да изпълнява възложените дейности качествено и в договорения срок, като организира и координира цялостния процес на строителството в съответствие с:

**1.** поетите ангажименти, съгласно предложенията и приложенията, неразделна част от договора;

**2.** действащите нормативни уредби в Република България

**(2)** Да влага при изпълнението качествени материали, конструкции и съоръжения, отговарящи на нормативните изисквания.

**(3)** Да предоставя на **ВЪЗЛОЖИТЕЛЯ** възможност да извършва контрол по изпълнението на работите.

**(4)** Да извършва за своя сметка всички работи по отстраняването на виновно допуснати грешки, недостатъци и др., констатирани от **ВЪЗЛОЖИТЕЛЯ** на съответния обект.

**(5)** Да съставя, оформя и представя необходимите документи за разплащане, отчитащи извършените СМР (количествени сметки, акт за извършени СМР и фактури).

**(6)** Да отчита и представя фактури за вложените материали за допълнително възникналите нови видове работи.

**(7)** Да не допуска повреди или разрушения на инженерната инфраструктура в и извън границите на обектите, при осъществяване на действия по изпълнение на договора.

**(8)** Да не допуска замърсяване на улици и околната среда, да осигурява опазване на дърветата, тротоарите и площадките. Санкциите при констатирани нарушения са за сметка на **ИЗПЪЛНИТЕЛЯ.**

**V. ГАРАНЦИОНЕН СРОК И ОТГОВОРНОСТИ**

**Чл.7 (1)** Гаранционните срокове за отделните видове дейности се определят съобразно чл. 20, ал. 4 от Наредба № 2 от 31 юли 2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, считано от датата на подписване на окончателния приемо-предавателен протокол.

**(2)** При поява на дефекти в сроковете на предходната алинея, **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** в 5 (пет) дневен срок след установяването им.

**(3) ИЗПЪЛНИТЕЛЯТ** се задължава да отстрани за своя сметка появили се дефекти в гаранционния срок.Срокът за отстраняването им се договаря допълнително между страните по договора. Поправките се приемат с констативен протокол, съставен от **ВЪЗЛОЖИТЕЛ.**

**Чл.8. ВЪЗЛОЖИТЕЛЯТ** и **ИЗПЪЛНИТЕЛЯТ** не носят отговорност при невиновно неизпълнение на договорните си задължения.

**Чл.9.** Всички щети, понесени от **ВЪЗЛОЖИТЕЛЯ** в резултат на грешки, недостатъци и пропуски, настъпили в резултат на некачествено изпълнение, са за сметка на **ИЗПЪЛНИТЕЛЯ**.

**Чл.10.** При неотстраняване на появилите се дефекти в гаранционния срок от **ИЗПЪЛНИТЕЛЯ,** направените разходи от **ВЪЗЛОЖИТЕЛЯ** за отстраняването им са дължими от **ИЗПЪЛНИТЕЛЯ** в троен размер, ведно с размера на претърпените щети.

**VІ. УСЛОВИЯ ЗА ПРЕКРАТЯВАНЕ НА ДОГОВОРА**

**Чл.11.** Настоящият договор може да бъде прекратен:

**(1)** С изтичане срока на договора.

**(2)** Преди изтичане срока на договора:

**1.** По взаимно съгласие;

**2.** При виновно неизпълнение на задълженията на една от страните по договора с 10 (десет) дневно писмено предизвестие от изправната до неизправната страна;

**3.** С писмено уведомление от **ВЪЗЛОЖИТЕЛЯ до ИЗПЪЛНИТЕЛЯ** при забавяне изпълнението на възложена дейност с повече от 7 (седем) календарни дни.

**VІІ. ГАРАНЦИЯ ЗА ИЗПЪЛНЕНИЕ**

**Чл. 12** Преди подписване на договора, Изпълнителят представя на Възложителя гаранция за изпълнение в размер на 5% от стойността на договора без ДДС, с валидност на гаранцията 6 /шест/ месеца от приемане на обекта от възложителя. Гаранцията за изпълнение се предоставя в една от следните форми – парична сума по сметка на Община Петрич, банкова гаранция или застраховка, която обезпечава изпълнението чрез покритие отговорността на изпълнителя.

**VII. ДОПЪЛНИТЕЛНИ УСЛОВИЯ**

**Чл.12.** Изменения, допълнения и прекратяване на договора се извършват по взаимно писмено съгласие на страните.

**Чл.13.** При промяна на обстоятелствата, вписани в настоящия договор,страните си дължат писмено уведомление в 7- дневен срок.

**Чл.14.** За неуредени в настоящия договор случаи се прилагат действащите нормативни актове.

**Чл.15.** Настоящият договор се състави в 3 (три) еднообразни екземпляра - два за **ВЪЗЛОЖИТЕЛЯ** и един за **ИЗПЪЛНИТЕЛЯ.**

**Приложения:**

**1.** Оферта на Изпълнителя / техническо предложение и ценово предложение/ – Приложение № 1.

**ВЪЗЛОЖИТЕЛ: ................................ ИЗПЪЛНИТЕЛ: …………………**

**Съгласувано:**